'କଥାରେ ଅଛି ଯେ ପାଞ୍ଚେ ପରର ମନ୍ଦ, ତା ପାଇଁ ଅଛନ୍ତି ଗୋବିନ୍ଦ'। ବର୍ତ୍ତମାନ ସମୟରେ ମଣିଷ ନିଜର ମଣିଷତ୍ୱକୁ ଭୁଲିବାକୁ ଲାଗିଛି। ସବୁଠାରୁ ବୁଦ୍ଧିମାନ ପ୍ରାଣୀ ଭାବରେ ପରିଚିତ ମଣିଷ ଅନ୍ୟ ଜୀବଜନ୍ତୁ ମାନଙ୍କ ଉପରେ କରୁଛି ଅକଥନୀୟ ଅତ୍ୟାଚାର।
ଏହିଭଳି ଏକ ଭିଡ଼ିଓ ବର୍ତ୍ତମାନ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି ଯେଉଁଥିରେ ଜଣେ ବ୍ୟକ୍ତି ଏକ କୁକୁର ଉପରେ ଅତ୍ୟାଚାର କରୁଥିବା ବେଳେ ତାଙ୍କୁ ତୁରନ୍ତ ତାଙ୍କର କୁକର୍ମର ଫଳ ମିଳିଯାଉଛି।
ଭିଡ଼ିଓଟିକୁ IFS ଅଫିସର୍ ସୁଶାନ୍ତ ନନ୍ଦ ତାଙ୍କ ଟ୍ୱିଟର ଆକାଉଣ୍ଟ ମାଧ୍ୟମରେ ପୋଷ୍ଟ କରିଥିଲେ। ସେ ୩୧ ଅକ୍ଟୋବରରେ ଭିଡ଼ିଓଟିକୁ ପୋଷ୍ଟ କରିଥିବା ବେଳେ ସ୍ୱଳ୍ପ ସମୟ ମଧ୍ୟରେ ଏଥିରେ ୧.୨ ଲକ୍ଷରୁ ଅଧିକ ଭିୟୁ ଆସି ସାରିଛି। ଏଥିସହିତ ଲୋକେ ଏହାକୁ ପସନ୍ଦ କରିବା ସହ ଭିଡ଼ିଓଟି ୩୦୦୦ ଥର ରିଟ୍ୱିଟ କରାଯାଇଛି।
